முதலில் அழைக்கப்பட்டவர்கள் மஹத், யாஷிகா மற்றும் ஐஸ்வர்யா.. மூவரும் நெருக்கமான நண்பர்கள் என்பதால் தங்களில் ஒருவரை தேர்வு செய்ய மிகவும் தயங்கினார்கள். ‘நான் போறேன்’ என்று பரஸ்பரம் தியாகம் செய்ய முன்வந்தார்கள். ‘இதைத் தவிர்க்க வழியேயில்லையா பிக்பாஸ்’ என்று கெஞ்சினார் மஹத். ‘இல்லை’ என்று கடப்பாறையை விழுங்கிய குரலில் பதில் வந்தது. தியானம் செய்வது போல் சில நிமிடங்கள் யோசித்த மஹத், ‘யாஷிகா’வைத் தேர்ந்தெடுத்தார். ஐஸ்வர்யா இதை ஒப்புக் கொள்ளவில்லை என்றாலும் யாஷிகா அவரை அடக்கி விட்டார். ஆனால் யாஷிகாவை தேர்ந்தெடுத்தற்கான காரணம் சொல்லப்படவில்லை.